Circuito di Pescara

Circuito di Pescara var en 25,58 kilometer lang racerbane ved Pescara i Italia.

Banen gikk på offentlige veier i og rundt Pescara, og besto av en svingete strekning mellom Pescara og landsbyen Capelle, samt to svært lange rettstrekninger, den første mellom Capelle og Montesilvano, og den andre langs Adriaterhavet tilbake til Pescara. Veiene var smale og humpete, og over en kilometer av banen gikk langs en 150 meter høy klippekant. I likhet med mange andre lange baner (så som de opprinnelige banene på Nürburgring og Spa-Francorchamps) var Pescara svært farlig, og mange hevder den er den farligste Formel 1-banen noensinne.

Det første løpet på banen fant sted i 1924, og først på 1950-tallet fulgte en rekke Formel 1-løp utenom verdensmesterskapet, før banen for første og eneste gang ble inkludert i det offisielle Formel 1-mesterskapet i . Pescara Grand Prix tiltrakk seg over  tilskuere, og banen er fortsatt den lengste det har blitt kjørt Formel 1-løp på.

Det var den første Grand Prix-banen med en kunstig sjikane, bygget i 1934 på start-mål-langsiden for å redusere hastigheten i depotet.

Det siste løpet på banen var et firetimers løp i Sportsvogns-VM i 1961. Etter dette løpet ble Pescara-banen permanent nedlagt, ettersom det var umulig for arrangørene å garantere for sikkerheten til førere og tilskuere.

 Referanser 

 Eksterne lenker 
 Pescara-banen på e-Tracks

Kategori:Racerbaner i Italia
Kategori:Formel 1-baner
Kategori:Nedlagte racerbaner
Kategori:Provinsen Pescara
Kategori:Byggverk i Abruzzo